Premierul Marcel Ciolacu a declarat luni, la Antena3 CNN, că plafonarea prețurilor la alimentele de bază va continua. Precizările vin în contextul în care acordul cu retailerii va expira la sfârșitul lunii. Premierul vrea să aplice în România modelul francez.
"M-am uitat și la sistemul francez. Și am stat de vorbă cu ministrul Agriculturii și cu dl Simonis. I-am zis să vină cu legislație foarte clară cum este în Franța (...) O să venim cu o modificare legislativă astfel încât să plafonăm adaosul la produsele românești și atunci vom vedea adevărata concurență. Ăsta este sistemul francez!", a spus Marcel Ciolacu.